Огайо

Ога́йо,  Ohio, ) — штат на сѣверовыходѣ США, вступив до США яко 17. штат 1. марца 1803. Главный и найвекшый город — Коламбус.Knepper, George W. , Aumann, Francis R. and Wallenfeldt, Jeff

 География 
Огайо межуе з Канадов (границя по озеру Ири) и Мичиганом на сѣверѣ, Пенсилваниов на выходѣ, Западнов Вирджиниов на юговыходѣ, штатом Кентукки на югу, Индианов на западѣ. Назва штату походить од рѣкы Огайо, што в языку тутешных Индианох значить «велика вода». З погляду физиографичного територия штату роздѣлена наполы: на западѣ — ровнина, на выходѣ — невысокы ту Аппалачскы горы од озера Ири на сѣверѣ до рѣкы Огайо на югу, котры не творять велику проблему про транспорт. Найвысша точка штату Campbell Hill (472 м, см. мапу) лежить о 77 км на сѣверозапад од Коламбуса. Огайо мать около 350 файты птиць и 150 файты рыб.

Обывательство 
Найвеце етнично таркастый город Огайо — Кливленд, котрый поповнив ся меджи роками 1880 и 1890 имигрантами, прибывшыма из Австро-Мадярщины, Польщи, Нидерландох, России, Португалии, Греции, Китая, Японии, Турции и Мексика.

Динамика расового зложѣня, 1990–2020 Раса/походжѣня  1990 2000 2010 2020 Бѣлы  87.8%  85.0%  82.7%  79.9% Афроамеричане  10.6%  11.5%  12.2%  14.0% Азийцѣ  0.8%  1.2%  1.7%  3.1% Индиане  0.2%  0.2%  0.2%  1.7% Тихоокеанскы островане  –  –  –  0.1% Иншы  0.5%  2.2%  3.2%  1.2%

 Газдовство 
Штат Огайо мать властны ропу, земный газ, камяне угля ай вельо иншых копалин. Около 60% енергии Огайо походить з камяного угля. Земный газ — далше по важности жерело, застачать майже 25% енергии. Звышок переважно додають атомовы електрарнѣ вздовж озера Ири. Штат мать уродны землѣ и в року 1950 быв первым меджи штатами США в аграрной продукции. В сучасности первенство утратив, але и теперь около 50% земель служать про аграрну выробу.

 Интересны факты 
 Огайо — единкый штат США, котрого застава не простокутна. 
 На честь Огайо названа планетка (439) Огайо.  

 Жерела и одказы 


 Референции 

Галерия

Категория:Штаты США